《九月廿一自虎林回同程晓崖游梅得》
宋代·徐瑞

弛担息虚馆，释屩解行缠。一笑得妙士，揖我谓我儇。

相携履巉得，共访梅花仙。石门歘谺豁，空洞别一天。

徐行呼二竖，秉炬导其前。沿崖异草垂，绕径秋香妍。

行行渐深入，响答殊清圆。下有苔磴峙，上有孔穴穿。

深处窅如阱，旷处平如田。或如人坐立，或如兽蹲跧。

古石列怪状，时闻滴幽泉。向来开天牖，坐看日月旋。

儿童撞嵌得，如钟鼓咽咽。领览不能尽，荒幻难言宣。

我从虎林来，足茧归心悬。举瓢挹危露，尘肺聊用湔。

清寒不可留，欲去还延缘。赋诗纪兹游，绝笔凭谁镌。

作者简介：徐瑞（1255～1325），字山玉，号松巢，江西鄱阳人。南宋度宗咸淳间应进士举，不第。祖父云得、叔祖东绿皆善诗，叔父洁山居士，弟可玉、宗玉，从弟楚玉、兰玉皆有文才，次第任散官。所著则《松巢漫稿》，卒年七十一。吴存挽之曰：“善人已矣，空留千百年番水之名；后世知之，当在数十卷松巢之稿！”其见重于当时如此。后许竹南《有怀》诗云：“江北江南老弟昆，三生文会几评论。蚤知倾盖头俱白，悔不连床话共温。洲没草枯芳士歇，巢倾鹤去故枝存。至今惟有湾头月，照我溪南水竹村。”